Im Arrdinga Moos nordestli vo da Stodmittn liagt da internationale Flughofn Franz Josef Strauß (internationala Flughofn-Code: MUC (IATA-Code) EDDM (ICAO-Code). Ea is mit fost 35 Muilliona Passagian im Joar 2008 da zwoatgresste Flughofn vo Deitschland und da siemtgresste vo Eiropa gwen. Seit da Entscheidung vo da Lufthansa, Minga ois zwoats Draakreiz nebm Frankfurt z etablian, wead da Flughofn international imma bessa einbundn. Iwa 20 Langstrecknflugzeig san do stationiat. Des Kontinentalnetz vo da Lufthansa is sogor umfongreicha ois ba jedm ondan deitschn Flughofn. Da Flughofn is iwa de Autoboh A92 z dareicha, genauso wia mit de S-Bohlinien S1 und S8 vo da Mingara Innastod aus.